ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ย่อยสลายสิ่งปฏิกูล ขจัดการอุดตันของท่อ

บ่อเกรอะ ถังบําบัดน้ําเสีย ที่ประกอบด้วยสารกลุ่ม ENZYMES หรือ ENZYMES

ผสมกับ SURFACTANTS

---------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วยสารในกลุ่ม ENZYMES หรือ ENZYMES ผสมกับ SURFACTANTS ในผลิตภัณฑ์ที่นํา มาใช้เพื่อประโยชน์ในการย่อยสลายสิ่งปฏิกูล ขจัดการอุดตันของท่อ บ่อเกรอะ ถังบําบัดน้ําเสีย ต้องปฏิบัติ ตามข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษของวัตถุ อันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญ ดังต่อไปนี้

          1.1 ประโยชน์                    ใช้ย่อยสลายสิ่งปฏิกูล ขจัดการอุดตันของท่อ บ่อเกรอะ ถังบําบัดน้ําเสีย ที่เกิดจากอินทรีย์สาร

          1.2 วิธีใช้                           (แจ้งตามวิธีการใช้จริง)

                                                  1.2.1 สําหรับขจัดการอุดตันของท่อในครัวและห้องน้ํา เทวัตถุอันตราย/ชื่อผลิตภัณฑ์ ปริมาณ..........ในท่อ แล้วราดน้ําหรือน้ําอุ่นปริมาณ.....ลงในท่อทําในตอนกลางคืนหรือเมื่อมีการอุดตันอีก

                                                  1.2.2 สําหรับขจัดสิ่งปฏิกูลเทวัตถุอันตราย ปริมาณ.........ลงในสิ่งปฏิกูลที่มีน้ําในปริมาณที่ครอบคลุมสิ่งปฏิกูลที่ต้องการกําจัดทิ้งไว้ 1 คืน วันรุ่งขึ้นให้ราดน้ําเย็นนาน 3-5 นาที และทําทุกสัปดาห์หรือเมื่อมีการอุดตันอีก

                                                  1.2.3 สําหรับการจัดการอุดตันของถังบําบัดน้ําเสียเทวัตถุอันตราย/ชื่อผลิตภัณฑ์ ปริมาณ..........ต่อถังขนาด........ในอาทิตย์แรก และ ทําทุกสัปดาห์หรือเมื่อมีการอุดตันอีก

          1.3 การเก็บรักษา             เก็บในที่มิดชิด ห่างจากเด็ก อาหาร สัตว์เลี้ยง เปลวไฟ และ ความร้อน

          1.4 คําเตือน                      (1) ห้ามรับประทาน

                                                  (2) อย่าให้เข้าตา ถูกผิวหนัง หรือสูดดม

                                                  (3) ขณะใช้ควรสวมถุงมือยาง รองเท้ายาง และภายหลังการใช้หรือหยิบจับ ควรล้างถุงมือยาง รองเท้ายาง และมือด้วยน้ําและสบู่ทุกครั้ง

                                                  (4) ห้ามใช้วัตถุอันตราย ชื่อผลิตภัณฑ์ร่วมกับผลิตภัณฑ์ทําความสะอาด หรือสารเคมีอื่น ๆ

                                                  (5) ห้ามใช้กับ RECIRCULATING SYSTEM

          1.5 วิธีแก้พิษเบื้องต้น

                                                  (1) หากถูกผิวหนัง ให้ล้างด้วยน้ําสะอาดจํานวนมากๆ หากเปื้อนเสื้อผ้าให้รีบถอดออกแล้วล้างร่างกายด้วยน้ําและสบู่ทุกครั้ง

                                                  (2) หากเข้าตา ให้ล้างด้วยน้ําสะอาดจนอาการระคายเคืองทุเลาหากไม่ทุเลาให้ไปพบแพทย์

                                                  (3) หากกลืนกินวัตถุอันตราย/ชื่อผลิตภัณฑ์ให้ดื่มน้ําสะอาด 2 แก้ว แล้วทําการล้วงคอให้อาเจียน แล้วรีบนําผู้ป่วยส่งแพทย์ทันที พร้อมด้วยภาชนะบรรจุ ฉลาก หรือใบแทรกของวัตถุอันตราย/ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่น่าเข้ามาในราชอาณาจักร หรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 14 เดือนกรกฎาคม พ.ศ. 2540

 

ภักดี โพธิศิริ

(นายภักดี โพธิศิริ)

เลขาธิการคณะกรรมการอาหารและยา